cyanic-selkie/wikianc huggingface dataset:
ไตรยางศ์
การจัดหมวดหมู่ไตรยางศ์
การจัดหมวดหมู่ไตรยางศ์นั้น มีหลักฐานปรากฏครั้งแรกในหนังสือจินดามณี เมื่อครั้งกรุงศรีอยุธยา เข้าใจว่าเป็นผลงานของพระโหราธิบดีได้แต่งถวายสมเด็จพระนารายณ์มหาราช แต่ยังไม่ปรากฏหลักฐานชัดเจนในเรื่องนี้
มิสแกรนด์อินเตอร์เนชันแนล
ผู้ดำรงตำแหน่งมิสแกรนด์อินเตอร์เนชันแนลคนปัจจุบันคืออีซาแบลา เมนิง จากประเทศบราซิล โดยได้รับการคัดเลือกเมื่อวันที่ 25 ตุลาคม ค.ศ. 2022 ณ จังหวัดชวาตะวันตก ประเทศอินโดนีเซีย
ไตรยางศ์
อักษรคู่
ในการจัดหมวดหมู่ไตรยางศ์ อักษรสูงและอักษรต่ำจำนวนหนึ่ง มีลักษณะเสียงอย่างเดียวกันแต่ในพื้นเสียงต่างกัน นั่นคือ พวกหนึ่งมีพื้นเสียงสูง อีกพวกหนึ่งมีพื้นเสียงต่ำ สามารถจัดเป็นคู่ได้ 7 คู่ เรียกว่า "อักษรคู่"
มิสแกรนด์อินเตอร์เนชันแนล
ประวัติ
มิสแกรนด์อินเตอร์เนชันแนลเป็นเวทีการประกวดความงามระดับนานาชาติ ซึ่งก่อตั้งโดย ณวัฒน์ อิสรไกรศีล นักจัดรายการโทรทัศน์ชาวไทย การประกวดได้ที่ถูกจัดขึ้นเป็นครั้งแรกในปี ค.ศ. 2013 ที่จังหวัดนนทบุรี ประเทศไทย ภายใต้การสนับสนุนของรัฐบาลไทย ณ เวลานั้น โดยในครั้งนั้นมีผู้เข้าร่วมประกวดทั้งหมด 71 ประเทศและดินแดนซึ่งผู้ที่ได้รับตำแหน่งมิสแกรนด์อินเตอร์เนชันแนลคนแรกคือเยเนลิ ชาปาร์โร จากปวยร์โตรีโก  ในปี ค.ศ. 2016 เป็นครั้งแรกที่ทางกองประกวดได้จัดการประกวดนอกประเทศไทย โดยได้มีการจัดขึ้นที่ลาสเวกัส รัฐเนวาดา สหรัฐ ในวันที่ 25 ตุลาคม ซึ่งนับตั้งแต่การประกวดในปี ค.ศ. 2015 ทางองค์กรจะจัดการประกวดรอบแกรนด์ไฟนอลทุกวันที่ 25 ตุลาคมของทุกปี แต่ทั้งนี้จากการระบาดทั่วของโควิด-19 ทำให้วันที่จัดแกรนด์ไฟนอลไม่เป็นไปตามเดิม โดยในปี ค.ศ. 2020 ตามกำหนดการเดิมแกรนด์ไฟนอลจะถูกจัดขึ้นในวันที่ 25 ตุลาคม ปีดังกล่าว ณ ประเทศเวเนซุเอลา แต่จากสถานการณ์ของการแพร่ระบาดทำให้ทางกองประกวดได้ตัดสินใจเลื่อนการประกวดออกไปก่อนที่จะทำการจัดขึ้น ณ กรุงเทพมหานคร ประเทศไทย ในวันที่ 27 มีนาคม ค.ศ. 2021 เช่นเดียวกันกับปี ค.ศ. 2021 ที่ทางองค์กรได้เลื่อนการจัดไปจากวันที่ 25 ตุลาคม ตามธรรมเนียมไปเป็นวันที่ 4 ธันวาคม
ในปี ค.ศ. 2022 บริษัท มิสแกรนด์อินเตอร์เนชันแนล จำกัด ซึ่งดำเนินการประกอบธุรกิจ 4 กลุ่ม ประกอบด้วย ธุรกิจการประกวดความงาม, ธุรกิจขายสื่อโฆษณาทางโทรทัศน์และทางออนไลน์, ธุรกิจดูแลศิลปิน และธุรกิจกลุ่มผลิตภัณฑ์ตรานางงามกับตรามิสแกรนด์ ได้ทำการจดทะเบียนเป็นบริษัทมหาชน ในชื่อ บริษัท มิสแกรนด์อินเตอร์เนชันแนล จำกัด (มหาชน) (Miss Grand International Public Company Limited) ด้วยทุนจดทะเบียน 105 ล้านบาท ในวันที่ 15 มิถุนายน และได้ยื่นแบบแสดงรายการข้อมูลและร่างหนังสือชี้ชวนเพื่อระดมทุนสาธารณะโดยการเสนอขายหุ้นใหม่แก่ประชาชนทั่วไปเป็นครั้งแรกจำนวน 60,000,000 หุ้น เมื่อวันที่ 30 มกราคม ค.ศ. 2023 เพื่อจดทะเบียนซื้อขายในตลาดหลักทรัพย์ เอ็ม เอ ไอ ในเวลาต่อมาทางบริษัทได้รับสิทธิ์ในการเข้าบริหารโชว์ ดีซี ฮอลล์ ซึ่งเป็นศูนย์ประชุม และโรงละครอเนกประสงค์ ภายในศูนย์การค้าโชว์ ดีซี เป็นระยะเวลา 20 ปีตามสัญญาเช่าที่ดินของศูนย์การค้า และได้ทำการเปลี่ยนชื่อเป็น เอ็มจีไอ ฮอลล์ (MGI Hall) โดยได้มีพิธีเปิดอย่างเป็นทางการในวันที่ 21 กุมภาพันธ์ ค.ศ. 2023
แคว้นนาวาร์
นาวาร์ (Navarre), นาบาร์รา (Navarra) หรือ นาฟาร์โรอา (Nafarroa) เป็นจังหวัดและแคว้นปกครองตนเองทางภาคตะวันออกเฉียงเหนือของประเทศสเปน มีอาณาเขตทางทิศเหนือติดต่อกับประเทศฝรั่งเศส ทิศตะวันออกติดต่อกับแคว้นอารากอน ทิศใต้ติดต่อกับแคว้นอารากอนและแคว้นลาริโอฆา ส่วนทางทิศตะวันตกติดต่อกับแคว้นประเทศบาสก์
ประวัติ
ในสมัยโรมัน ดินแดนที่เป็นแคว้นนาวาร์มีผู้อาศัยเป็นชาวบัสโกเนส (Vascones) ซึ่งเป็นชนเผ่าสมัยก่อนโรมันที่ตั้งถิ่นฐานอยู่บริเวณลาดเขาทิศใต้ของเทือกเขาพิเรนีส ชนเผ่านี้สามารถรักษาประเพณีและภาษาบาสก์ไว้ได้ภายใต้การปกครองจากกรุงโรม ตลอดจนในช่วงที่ชาววิซิกอทเข้ามามีอำนาจในคาบสมุทรไอบีเรีย ดินแดนนี้ก็ไม่เคยพ่ายแพ้อย่างราบคาบต่อผู้รุกรานเหล่านั้น ในปี ค.ศ. 778 กองทัพของชาวแฟรงก์ (กลุ่มชนเจอร์แมนิกที่เข้าไปมีอำนาจในดินแดนกอลหรือประเทศฝรั่งเศสปัจจุบัน) ก็ถูกชาวบาสก์เอาชนะได้ในยุทธการที่ช่องเขารอนเซสบาเยส
ในปี ค.ศ. 824 หัวหน้าเผ่าชนบาสก์ชื่อ เอเนโก อาริตซา (Eneko Aritza) ได้รับเลือกให้เป็นกษัตริย์แห่งปัมโปลนา นำไปสู่การจัดตั้งอาณาจักรของชาวบาสก์ซึ่งต่อไปจะมีชื่อเรียกว่าราชอาณาจักรนาวาร์ อาณาจักรนี้มีความเจริญสูงสุดในรัชสมัยพระเจ้าซานโชที่ 3 โดยมีอาณาเขตครอบคลุมแคว้นนาวาร์ไปจนถึงดินแดนที่เป็นแคว้นประเทศบาสก์ แคว้นลาริโอฆา แคว้นกันตาเบรีย บางส่วนของแคว้นกัสติยาและเลออนและแคว้นอารากอนในปัจจุบัน อย่างไรก็ตาม หลังการสิ้นพระชนม์ของพระองค์ ดินแดนของอาณาจักรนี้ก็ถูกแบ่งแยกกันปกครองระหว่างโอรสของพระองค์ นาวาร์ไม่สามารถฟื้นฟูอำนาจทางการเมืองได้สมบูรณ์เหมือนเดิมอีกเลย แม้จะมีความสำคัญทางการค้าเพิ่มขึ้นเนื่องจากบรรดาพ่อค้าและผู้จาริกแสวงบุญได้หลั่งไหลเข้ามาในพื้นที่ตลอดเส้นทางเซนต์เจมส์
มิสแกรนด์อินเตอร์เนชันแนล
ประวัติ
นับตั้งแต่มีการจัดตั้งองค์กรมีเหตุการณ์ที่มิสแกรนด์อินเตอร์เนชันแนลไม่สามารถปฏิบัติหน้าที่ได้อย่างสมบูรณ์และทำให้องค์กรได้ตัดสินใจให้รองชนะเลิศอันดับหนึ่งขึ้นมาปฏิบัติหน้าที่แทนเพียง 1 ครั้งหลังจากที่แคลร์ เอลิซาเบธ พาร์กเกอร์ จากประเทศออสเตรเลีย ได้ขึ้นดำรงตำแหน่งมิสแกรนด์อินเตอร์เนชันแนล ประจำปี 2015 ในวันที่ 1 เมษายน ค.ศ. 2016 แทนอาเนอา การ์ซิอา จากสาธารณรัฐโดมินิกัน ซึ่งเป็นผู้ดำรงตำแหน่งเดิม  ในเวลาต่อมาพาร์กเกอร์มีความประสงค์จะไปประกวด ณ เวทีอื่นต่อ ทำให้ทางองค์กรได้ออกแถลงการณ์ว่าเธอจะไม่มีส่วนเกี่ยวข้องกับทางองค์กรอีกต่อไปนับตั้งแต่เดือนกุมภาพันธ์ ปี ค.ศ. 2019
การคัดเลือกผู้เข้าประกวด
ผู้เข้าประกวดในแต่ละปีจะถูกคัดเลือกผ่านผู้ถือลิขสิทธิ์ในระดับประเทศ หรือ เนชันแนลไดเรกเตอร์ (National Director) ในการคัดเลือกของประเทศและดินแดนนั้นอาจจะมีความแตกต่างกันออกไปทั้งการจัดประกวดระดับประเทศ, การคัดเลือกภายใน หรือ การแต่งตั้งให้ดำรงตำแหน่ง
แคว้นนาวาร์
ประวัติ
เมื่อปี ค.ศ. 1212 ซึ่งเป็นปีหลังจากที่ชาวมุสลิม (ซึ่งเคยปกครองดินแดนเกือบทั้งคาบสมุทรไอบีเรีย) ถูกผลักดันให้ไปอยู่ในเขตเล็ก ๆ ทางทิศตะวันออกเฉียงใต้ของคาบสมุทร กองทัพนาวาร์ก็ได้เข้าไปมีส่วนร่วมในยุทธการที่ลัสนาบัสเดโตโลซา โดยรบร่วมกับกองทัพอาณาจักรของชาวสเปนอาณาจักรอื่น ๆ จนกระทั่งปี ค.ศ. 1515 นาวาร์ก็ถูกรวมเข้าเป็นหนึ่งเดียวกับราชบัลลังก์กัสติยาและได้รับสิทธิพิเศษบางประการ ส่วนพื้นที่เล็ก ๆ ของอาณาจักรทางทิศเหนือของเทือกเขาพิเรนีสถูกผนวกเป็นส่วนหนึ่งของฝรั่งเศสไปในที่สุด
มิสแกรนด์อินเตอร์เนชันแนล
การคัดเลือกผู้เข้าประกวด
ทั้งนี้เนื่องจากมิสแกรนด์อินเตอร์เนชันแนลเป็นเวทีที่เกิดใหม่ได้ไม่นานทำให้ผู้เข้าประกวดอาจจะผู้ที่ได้รับการแต่งตั้งโดยที่ยังไม่มีการประกวดระดับประเทศ แต่การประกวดมิสแกรนด์ระดับประเทศนั้นได้รับความสนใจเป็นอย่างมากโดยเฉพาะประเทศในแถบตะวันออกไกล และ ลาตินอเมริกา ซึ่งผู้ที่ชนะการประกวดจะได้ดำรงตำแหน่งมิสแกรนด์ตามประเทศของตนเองและมีสิทธิ์เข้าร่วมการประกวดมิสแกรนด์อินเตอร์เนชันแนล ซึ่ง ณ ปัจจุบันมีทั้งอาทิ มิสแกรนด์กัมพูชา, มิสแกรนด์เนปาล, มิสแกรนด์ปารากวัย เป็นต้น  อย่างไรก็ตามในบางเวทีการประกวดระดับประเทศก็จะนิยมส่งผู้เข้าประกวดที่ได้รับตำแหน่งรองชนะเลิศมาเข้าร่วม อาทิ เฟมินา มิสอินเดีย (2015–2021), บีนีบีนิงปีลีปีนัส (2013, 2015–2022), มิสเม็กซิโก (2017–2020) เป็นต้น   ถึงแม้ว่าการประกวดความงามจะไม่ได้รับความนิยมมากในทวีปยุโรป และ ทวีปแอฟริกา แต่ก็มีหลายประเทศที่ทำการจัดประกวดในระดับประเทศ อาทิ มิสแกรนด์แอลเบเนีย, มิสแกรนด์คอซอวอ , มิสแกรนด์สเปน  , มิสแกรนด์ฝรั่งเศส , มิสแกรนด์อิตาลี , มิสแกรนด์แอฟริกาใต้, มิสแกรนด์กานา เป็นต้น
ในประเทศสเปน, อิตาลี และหลายประเทศในทวีปเอเชียผู้เข้าประกวดจะต้องลงแข่งในระดับพื้นที่ (เช่น จังหวัด, รัฐ, แคว้น, ภูมิภาค) ให้ชนะก่อนจึงจะมีสิทธิ์เข้าประกวดในระดับประเทศ นอกจากนี้ในประเทศสเปน, มาเลเซีย และไทย บางพื้นที่ยังมีการจัดประกวดในระดับเขตหรืออำเภอโดยผู้ชนะจะต้องมาแข่งกันในระดับจังหวัดและจะต้องชนะเลิศจึงจะมีสิทธิ์ไปแข่งในระดับประเทศ
กิจกรรมก่อนรอบแกรนด์ไฟนอล
กิจกรรมก่อนรอบแกรนด์ไฟนอลหรือการประกวดใหญ่จะประกอบไปด้วย 3 กิจกรรมหลัก ซึ่งได้แก่ การประกวดรอบชุดว่ายน้ำ, การประกวดรอบชุดประจำชาติ และ การประกวดรอบพรีลิมมินารี ซึ่งการประกวดรอบชุดว่ายน้ำจะถูกจัดขึ้นแยกจากสถานที่การประกวดรอบแกรนด์ไฟนอลขณะที่การประกวดรอบชุดประจำชาติ และ การประกวดรอบพรีลิมมินารี จะใช้สถานที่เดียวกับการประกวดรอบแกรนด์ไฟนอลในการแข่งขัน โดยจะมีการถ่ายทอดสดผ่านทางเฟซบุ๊กและยูทูบของกองประกวด  สำหรับรอบพรีลิมมินารีนั้นผู้เข้าประกวดจะต้องสวมใส่และเดินประกวดทั้งในชุดว่ายน้ำและชุดราตรีต่อคณะกรรมการบนเวที  ซึ่งการเดินทั้ง 2 รอบจะเป็นการตัดสินรางวัลชุดว่ายน้ำยอดเยี่ยม และรางวัลชุดราตรียอดเยี่ยม ซึ่งจะประกาศผลผู้ชนะในวันประกวดรอบแกรนด์ไฟนอล ตลอดจนรางวัลชุดประจำชาติยอดเยี่ยม และมิสป็อปปูลาร์โหวต ที่ทางกองประกวดจะประกาศผลในวันประกวดรอบแกรนด์ไฟนอล ทั้งนี้ในการเข้ารอบ 20 คนสุดท้ายทางประกวดจะทำการเก็บคะแนนตั้งแต่รอบการทำกิจกรรมกับทางกองประกวด, รอบการประกวดพรีลิมมินารี และรอบการสัมภาษณ์แบบปิดกับคณะกรรมการ
แกรนด์ไฟนอล
หลังจากการประกวดรอบสุนทรพจน์และรอบชุดราตรีเสร็จสิ้น คณะกรรมการก็จะทำการตัดสินให้เหลือเพียง 5 คนสุดท้ายเพื่อเข้าสู่ในรอบตอบคำถาม ในการแข่งขันรอบนี้ทางประกวดจะใช้คำถามชุดเดียวกันทั้งหมดในการตัดสินโดยหัวข้อจะเป็นสถานการณ์ทั่วโลกในปัจจุบัน อาทิ การระบาดทั่วของโควิด-19, การเลือกตั้งประธานาธิบดีสหรัฐ พ.ศ. 2559 , วิกฤตการณ์ในประเทศเวเนซุเอลา เป็นต้น คณะกรรมการจะทำการตัดสินผู้ชนะจากคำตอบและภาพรวมในการทำกิจกรรมทั้งหมดของผู้เข้าประกวด ซึ่งพิธีกรจะทำการประกาศรองชนะเลิศอันดับ 4, รองชนะเลิศอันดับ 3 และ รองชนะเลิศอันดับ 2 ตามลำดับ  ก่อนที่จะเหลือเพียงแค่ 2 คนสุดท้าย ซึ่ง 1 ใน 2 คนสุดท้ายจะได้ดำรงตำแหน่งมิสแกรนด์อินเตอร์เนชันแนล
มงกุฎและรางวัล
โกลเดนคราวน์รุ่นแรกนั้นได้ถูกจัดทำโดยก๊อดไดมอนด์ซึ่งมีชวลิต ชมเมือง ช่างทำอัญมณีชาวไทยเป็นผู้ดูแลการผลิตทั้งหมด โดยมงกุฎได้มีการสวมใส่เพียงแค่ 3 ปี ก่อนที่จะถูกผลัดเปลี่ยนไปในรุ่นที่สองซึ่งออกแบบและทำโดยบริษัทไม่ทราบชื่อ โกลเดนคราวน์รุ่นที่สาม ได้ถูกใช้ตั้งแต่ปี ค.ศ. 2019 ถึงปี ค.ศ. 2021 โดยมีเฆออร์เฆ บิตเตลส์ ช่างทำอัญมณีชาวเวเนซุเอลาเป็นผู้ดูแลการผลิตทั้งหมด ซึ่งปัจจุบันเขาเป็นผู้รับผิดชอบในการออกแบบและผลิตโกลเดนคราวน์รุ่นที่สี่ ด้วยเช่นกัน ทั้งนี้บิตเตลส์ยังได้ออกแบบและผลิตมงกุฎสำหรับรองชนะเลิศทั้ง 4 ตำแหน่งซึ่งได้เริ่มมีการให้เป็นครั้งแรกในปี ค.ศ. 2019
ในส่วนของเงินรางวัลนั้นนับตั้งแต่ปี ค.ศ. 2014 ทางองค์กรได้ให้เงินรางวัลประจำปีกับผู้ที่ได้รับตำแหน่งมิสแกรนด์มิสเตอร์เนชันแนลเป็นจำนวน 40,000 ดอลลาร์สหรัฐพร้อมกับให้ปฏิบัติภารกิจกับทางองค์กรตลอดระยะเวลาการดำรงตำแหน่ง ซึ่งเงินรางวัลได้เพิ่มขึ้นจาก 30,000 ดอลลาร์สหรัฐในปี ค.ศ. 2013 แต่อย่างไรก็ตามในปี ค.ศ. 2021 สื่อประเทศเวียดนามได้มีการเผยแพร่ว่า เหงียน ทุก ถวี่ เตียน มิสแกรนด์อินเตอร์เนชันแนล ประจำปี 2021 ได้รับเงินรางวัลเป็นจำนวน 60,000 ดอลลาร์สหรัฐ
หลังจากที่มิสแกรนด์อินเตอร์เนชันแนลได้ดำรงตำแหน่งจนครบวาระแล้ว ทางองค์กรจะทำมงกุฎที่ระลึกให้กับผู้ดำรงตำแหน่งซึ่งออกแบบและผลิตโดยช่างทำอัญมณีคนเดียวกันกับมงกุฎที่มิสแกรนด์อินเตอร์เนชันแนลคนนั้นสวมใส่
องค์กรมิสแกรนด์อินเตอร์เนชันแนล
ในปัจจุบันองค์กรมิสแกรนด์อินเตอร์เนชันแนลอยู่ภายใต้การดูแลของบริษัท มิสแกรนด์อินเตอร์เนชันแนล จำกัด (มหาชน) ซึ่งมีสำนักงานใหญ่ตั้งอยู่ในกรุงเทพมหานคร ประเทศไทย โดยมีณวัฒน์ อิสรไกรศีล เป็นประธานกองประกวด และเทเรซ่า ชัยวิสุทธิ์ เป็นรองประธานกองประกวด
รายชื่อดังต่อไปนี้เป็นรายชื่อของผู้ได้รับตำแหน่งในองค์กรมิสแกรนด์อินเตอร์เนชันแนลโดยตรง ซึ่งประกอบไปด้วยมิสแกรนด์อินเตอร์เนชันแนล และมิสแกรนด์ไทยแลนด์
ไตรยางศ์
อักษรคู่
อักษรคู่เหล่านี้ สามารถนำมาใช้ร่วมกันเพื่อผันเสียงวรรณยุกต์ได้ครบ 5 เสียง เช่นเดียวกับอักษรกลาง เช่น สำหรับอักษรต่ำที่เหลือ คือ ง ญ ณ น ม ย ร ล ว ฬ ซึ่งจะเรียกว่า อักษรเดี่ยว จะใช้ ห เป็นอักษรนำเพื่อให้สามารถผันเสียงวรรณยุกต์ได้ครบ เช่น หมายเหตุ ปัจจุบันไม่มีคำศัพท์คำใดที่ใช้ หณ และ หฬ เป็นพยัญชนะต้น
ธนา พาโชค
ธนา พาโชค มีชื่อจริงว่า ธนะโชติ ปวลักษณ์ เป็นชาวอำเภอสตึก จังหวัดบุรีรัมย์ ก่อนเป็นนักร้องได้ประกอบอาชีพปะยาง ที่จังหวัดนครปฐม จนกระทั่งชวิตผกผันได้ไปเป็นนักร้องประจำวงพิมพา พรศิริ และจึงได้เป็นนักร้องโด่งดัง จากเพลง ขอแค่มอง (รักคนชื่อต้อย) ซึ่งแต่งโดย สรเพชร ภิญโญ
ธนา อยู่กับวงพิมพา พรศิริ ร่วม 13 ปี จนกระทั่งวงยุบ และธนาไปร้องเพลงตามห้องอาหาร และต่างจังหวัดแต่ก็ไม่ประความสำเร็จ ปัจจุบันทำธุรกิจส่วนตัว ที่ตำบลทุ่งยาว อำเภอปะเหลียน จังหวัดตรัง
จังหวัดหวิญฟุก
หวิญฟุก (Vĩnh Phúc) เป็นจังหวัดหนึ่งในดินดอนสามเหลี่ยมปากแม่น้ำแดงทางภาคเหนือของประเทศเวียดนาม ประกอบด้วยนครประจำจังหวัด 1 นคร (หวิญเอียน), เมืองระดับอำเภอ 1 เมือง (ฟุกเอียน) และอำเภอ 7 อำเภอ
สมาพันธ์สมาคมภาพยนตร์แห่งชาติ
สมาพันธ์สมาคมภาพยนตร์แห่งชาติ อักษรย่อว่า "สสภช" (Thai Federation of Motion Pictures and Contents Associations, TMPC) เดิมชื่อ สมาคมสมาพันธ์ภาพยนตร์แห่งชาติ
สมาพันธ์สมาคมภาพยนตร์แห่งชาติ ได้รับการจัดตั้งเมื่อปี พ.ศ. 2534 เพื่อแก้ปัญหาต่างๆ ในวงการอุตสาหกรรมภาพยนตร์ไทยที่เกิดขึ้นในแต่ละสาขาอาชีพ ที่กระจัดกระจายอยู่ในวงการ ดังนั้น จึงได้มีการรวมกลุ่มกันระหว่างบุคคลในวงการภาพยนตร์ขึ้น เพื่อเป็นศูนย์รวมของความ คิดเห็น การพัฒนา การดำรงไว้ ซึ่งอุตสาหกรรมภาพยนตร์แห่งชาติ และเพื่อร่วมกันสร้างสรรค์จรรโลงภาพยนตร์ให้มีการเติบโตยิ่งขึ้นมั่นคงสืบไป โดยมี 11 สาขาอาชีพ ประกอบด้วย ผู้ประกอบการในสาขาผู้อำนวยการสร้าง สาขาโรงภาพยนตร์ สาขาผู้จัดจำหน่าย สาขาผู้กำกับ สาขาดารา - นักแสดง สาขาทีมงานสร้าง สาขานักพากย์ สาขาแลป สาขาผู้สื่อข่าวบันเทิง สาขานักวิชาการภาพยนตร์ สาขาผู้ผลิตและจำหน่ายวีดิทัศน์ โดยมีคณะกรรมการสมาคมและคณะกรรมการบริหาร สมาพันธ์ฯ เข้ามาบริหารจัดการองค์กร ให้มีการพัฒนาขึ้นตามลำดับ
องค์กรเครือข่ายสมาพันธ์
ในปัจจุบันสมาพันธ์สมาคมภาพยนตร์แห่งชาติเป็นที่รวมตัวของสมาคมผู้ประกอบการภาพยนตร์และวีดิทัศน์ทั้งสิ้น 13 สมาคม ดังต่อไปนี้
กีฬาว่ายน้ำในโอลิมปิกฤดูร้อน 2020 – ท่ากรรเชียง 200 เมตร บุคคลหญิง
การแข่งขันกีฬาว่ายน้ำในโอลิมปิกฤดูร้อน 2020 – ท่ากรรเชียง 200 เมตร บุคคลหญิง เป็น 1 ใน 37 รายการแข่งขันว่ายน้ำที่โตเกียว ประเทศญี่ปุ่น จะจัดขึ้นที่สวนน้ำโอไดบะ ครั้งนี้จัดการแข่งขันกีฬาว่ายน้ำในโอลิมปิกเป็นครั้งที่ 24 ในโอลิมปิกฤดูร้อน
สถิติ
ก่อนการแข่งขัน สถิติโลกและโอลิมปิกมีดังนี้
อานเดร อายูว์
อานเดร มอร์แกน รามี อายูว์ (André Morgan Rami Ayew) เกิดเมื่อวันที่ 17 ธันวาคม ค.ศ. 1989 หรือรู้จักกันในชื่อ เดเด อายูว์ ในกานา   เป็นนักฟุตบอลชาวกานา ปัจจุบันเล่นให้กับนอตทิงแฮมฟอเรสต์และทีมชาติกานา ในตำแหน่งปีก
แหล่งข้อมูลอื่น
1989
คณะวิศวกรรมศาสตร์ มหาวิทยาลัยธุรกิจบัณฑิตย์
คณะวิศวกรรมศาสตร์ มหาวิทยาลัยธุรกิจบัณฑิตย์ ก่อตั้งขึ้นเมื่อวันที่ 1 พฤศจิกายน พ.ศ. 2537 เป็นคณะที่ตั้งขึ้นเป็นลำดับที่ 7 ของมหาวิทยาลัยธุรกิจบัณฑิตย์ ในสมัยที่ศาสตราจารย์ไพฑูรย์ พงศะบุตร เป็นอธิการบดี คณะเปิดรับนักศึกษารุ่นแรกในปีการศึกษา 2537 ขณะนั้นเปิดสอนระดับปริญญาตรี 2 หลักสูตร คือ หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า และ หลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ โดยมีคณบดีท่านแรก คือ ดร.อาชอำพล ขัมพานนท์
ปัจจุบัน คณะวิศวกรรมศาสตร์ มหาวิทยาลัยธุรกิจบัณฑิตย์ เปิดดำเนินการสอนระดับปริญญาตรี 5 สาขาวิชา และปริญญาโท 3 สาขาวิชา ปริญญาเอก 1 สาขาวิชา
ทำเนียบคณบดี
รายนามคณบดีคณะวิศวกรรมศาสตร์ มหาวิทยาลัยธุรกิจบัณฑิตย์ ตั้งแต่ก่อตั้งจนถึงปัจจุบันมีดังนี้
ปฏิบัติการเพิช
ปฏิบัติการเพิช เป็นการรุกของอังกฤษในสงครามโลกครั้งที่สองซึ่งเกิดขึ้นตั้งแต่วันที่ 7 - 14 มิถุนายน ค.ศ. 1944 ในช่วงแรกของยุทธการที่นอร์ม็องดี ปฏิบัติการครั้งนี้มีเป้าหมายเพื่อโอบล้อมและเข้ายึดเมืองก็องที่ถูกครอบครองโดยเยอรมัน ซึ่งเป็นเป้าหมายในดีเดย์สำหรับกองพลทหารราบที่ 3 ของอังกฤษในช่วงแรกของปฏิบัติการโอเวอร์ลอร์ด ปฏิบัติการเพิชได้เริ่มต้นขึ้นทันทีหลังจากการยกพลขึ้นบกชายหาดของอังกฤษด้วยการรุกไปยังทางตะวันออกเฉียงใต้ของก็องโดยกองทัพน้อยที่ 30 สามวันหลังจากการบุกครอง เมืองยังคงอยู่ในเงื้อมมือของเยอรมันและปฏิบัติการครั้งนี้ได้ถูกแก้ไข ปฏิบัติการครั้งนี้ได้ขยายไปยังรวมถึงกองน้อยที่ 1 เพื่อโอบล้อมโจมตีก็อง
วันต่อมา กองทัพน้อยที่ 30 ในทางด้านตะวันตกได้ผลักดันไปยังทางใต้ไปยัง Tilly-sur-Seulles ซึ่งถูกยึดครองโดยกองพลพันเซอร์ เลือร์ (Panzer Lehr Division) และหมู่บ้านถูกยึดครองและกลับเข้ามายึดครองหลายครั้ง กองทัพน้อยที่ 1 ได้เริ่มต้นทางด้านตะวันออกในอีกสองวันต่อจากหัวสะพาน Orne ซึ่งได้รับการรักษาปกป้องในปฏิบัติการทอนกาในดีเดย์ กองทัพน้อยที่ 1 เกิดความล่าช้าโดยการโจมตีอย่างต่อเนื่องของกองพลพันเซอร์ที่ 21 ซึ่งได้ก่อให้เกิดมีผู้เสียชีวิตและบาดเจ็บไปจำนวนมาก และไร้วี่แววของการพังทะลายของแนวรบเยอรมัน การรุกทางด้านตะวันออกของก็องจึงถูกระงับลงในวันที่ 13 มิถุนายน
ทางด้านตะวันตกที่ห่างไกลออกไปในพื้นที่ของกองทัพสหรัฐที่หนึ่ง อเมริกันได้เข้าโจมตีได้ทำให้เกิดช่องว่างในแนวป้องกันของเยอรมัน ส่วนหนึ่งของกองพลยานเกราะที่ 7 ของอังกฤษได้หันเบนไปจาก Tilly-sur-Seulles เพื่อเข้ารุกผ่านช่องว่างในขบวนปีกและบีบบังคับให้กองพลพันเซอร์ เลือร์ล่าถอย เพื่อหลีกเลี่ยงการถูกโอบล้อม เมื่อวันที่ 14 มิถุนายน ภายหลังสองวันของการรบรวมถึงยุทธการที่วีแลร์-บอกาฌ กองพลยานเกราะที่ 7 ได้รับคำสั่งให้ถอนกำลังไปยัง Caumont แผนได้ถูกนำกลับมาใหม่เพื่อการรุก เมื่อกองพลยานเกราะที่ 7 ได้รับการเสริมกำลัง แต่แผนนี้ไม่อาจเกิดขึ้นได้ เนื่องจากมีพายุเกิดขึ้นในช่องแคบอังกฤษทำให้เกิดความล่าช้าในการยกพลขึ้นบกเพื่อขนสัมภาระและการเสริมกำลัง
วันว่าง
วันว่าง หมายถึง ช่วงเวลาที่เป็นการพักผ่อน หรือการได้ใช้ช่วงเวลาทำกิจกรรมอื่นๆที่เป็นงานอดิเรกนอกเหนือจากการทำงาน สำหรับมนุษย์ มักเกิดขึ้นในช่วงสุดสัปดาห์ และวันหยุด รวมถึงวันนักขัตฤกษ์
กิจกรรมในวันว่าง ได้แก่ กิจกรรมที่สมัครใจทำในยามว่าง เพื่อให้เกิดความเพลิดเพลิน ผ่อนคลายความตึงเครียดทั้งร่างกายและจิตใจ นันทนาการ การเล่น และความสนุกสนาน ไม่สงวนไว้แต่มนุษย์ แต่พบได้ในสัตว์เกือบทุกชนิด การเล่นช่วยพัฒนาทักษะต่าง ๆ โดยเฉพาะทักษะการเคลื่อนไหวในสิ่งมีชีวิตวัยเยาว์
ประกอบด้วย ดนตรี การเต้นรำ กีฬา งานอดิเรก เกม และการท่องเที่ยว การดูโทรทัศน์ และฟังเพลง เป็นรูปแบบสามัญของนันทนาการ ความเป็นเอกลักษณ์คือ
1.ไม่เป็นงานอาชีพ
2.ไม่เป็นอบายมุข
3.ไม่มีผลตอบแทน
4.ไม่มีใครบังคับให้ร่วมกิจกรรม
โมเมนตัม
โมเมนตัม หมายถึง ความสามารถในการเคลื่อนที่ของวัตถุ ซึ่งมีค่าเท่ากับผลคูณระหว่างมวลและความเร็วของวัตถุ มวลเป็นปริมาณสเกลาร์ แต่ความเร็วเป็นปริมาณเวกเตอร์ เมื่อนำปริมาณทั้งสองเข้าคูณด้วยกัน ถือว่าปริมาณใหม่เป็นปริมาณเวกเตอร์เสมอ ฉะนั้นโมเมนตัมจึงเป็นปริมาณเวกเตอร์ คือมีทั้งขนาดและทิศทาง
โมเมนตัมในกลศาสตร์ดั้งเดิม
ถ้าวัตถุเคลื่อนที่อยู่ในกรอบอ้างอิงใด ๆ ก็ตาม วัตถุนั้นจะมีโมเมนตัมอยู่ในกรอบอ้างอิงนั้น ๆ ค่าของโมเมนตัมของวัตถุจะขึ้นอยู่กับสองตัวแปร คือมวลกับความเร็วดังที่ได้กล่าวมาแล้ว ความสัมพันธ์ของตัวแปรทั้งสองเขียนได้เป็น:
โมเมนตัม = มวล × ความเร็ว
ในวิชาฟิสิกส์ สัญลักษณ์ของโมเมนตัมคือตัวอักษร p ดังนั้นอาจเขียนสมการข้างบนใหม่ได้เป็น:
โดยที่ m แทนมวล และ v แทนความเร็ว หน่วยเอสไอของโมเมนตัม คือ กิโลกรัม เมตรต่อวินาที (kg m/s) ความเร็วของวัตถุจะให้ทั้งขนาด (อัตราเร็ว) และทิศทาง โมเมนตัมของวัตถุขึ้นอยู่กับความเร็ว จึงทำให้เป็นปริมาณเวกเตอร์
กฎการอนุรักษ์โมเมนตัม และการชน
ปัญหาในวิชาฟิสิกส์ที่จะต้องใช้ความจริงที่กล่าวมานี้ ก็คือการชนกันของสองอนุภาค โดยผลรวมของโมเมนตัมก่อนการชนจะต้องเท่ากับผลรวมของโมเมนตัมหลังการชนเสมอ โดยที่ตัวห้อย i แสดงถึงก่อนการชน และตัวห้อย f แสดงถึงหลังการชน
โดยปกติ เราจะทราบเพียงความเร็วก่อนการชน หรือหลังการชน ไม่อย่างใดก็อย่างหนึ่ง และต้องการที่จะทราบความเร็วอีกตัวหนึ่ง การแก้ไขปัญหานี้อย่างถูกต้องจะทำให้เราทราบว่าการชนนั้นเป็นอย่างไร การชนนั้นมีสองประเภท ดังต่อไปนี้ การชนทั้งสองประเภทที่ได้กล่าวมานี้ เป็นการชนที่อนุรักษ์โมเมนตัมทั้งหมด
การชนแบบยืดหยุ่น
การชนกันของลูกสนุ้กเกอร์สองลูก เป็นตัวอย่างหนึ่งของการชนแบบยืดหยุ่น นอกเหนือจากที่โมเมนตัมรวมกันก่อนชนต้องเท่ากับโมเมนตัมรวมกันหลังชนแล้ว  ผลรวมของพลังงานจลน์ก่อนการชนจะต้องเท่ากับผลรวมของพลังงานจลน์หลังการชนด้วย
เนื่องจากตัวประกอบ 1/2 มีอยู่แล้วทุก ๆ พจน์ จึงสามารถนำออกไปได้เป็น
การชนแบบพุ่งตรง (การชนในหนึ่งมิติ)
พิจารณาการชนกันของวัตถุ 2 วัตถุ กำหนดให้ วัตถุหนึ่งมีมวล m_1 เคลื่อนที่ด้วยความเร็ว v_{1,i} เข้าชนวัตถุมวล m_2 ซึ่งกำลังเคลื่อนที่ด้วยความเร็ว v_{2,i} และหลังชนวัตถุทั้งสองมีความเร็วเป็น v_{1,f} และ v_{2,f} ตามลำดับ
ในกรณีที่วัตถุพุ่งเข้าชนกันแบบเต็ม ๆ เป็นทางตรง เราสามารถหาความเร็วหลังการชนได้เป็น
ถ้ามวลของวัตถุทั้งสองเท่ากัน (
m1
=
) จะได้ความเร็วหลังชนของวัตถุทั้งสองเป็น  และ  ซึ่งหมายความว่าวัตถุมีการแลกเปลี่ยนความเร็วกัน
ถ้าให้วัตถุที่สองหยุดนิ่ง จะได้ v_{2,i}=0 สมการความเร็วหลังชนจะกลายเป็น
ถ้ามวลของวัตถุที่หนึ่งมากกว่ามวลของวัตถุที่สอง และวัตถุที่สองหยุดนิ่ง เราจะเห็นว่า หลังการชน วัตถุทั้งสองจะเคลื่อนที่ไปในทิศเดียวกัน แต่วัตถุที่หนึ่งมีความเร็วลดลง ถ้ามวลของวัตถุที่สองมากกว่ามวลของวัตถุที่หนึ่ง และวัตถุที่สองหยุดนิ่ง เราจะเห็นว่า หลังการชน วัตถุที่หนึ่งจะกระเด็นกลับ ส่วนวัตถุที่สองจะเคลื่อนที่ไปในทิศเดียวกับวัตถุที่หนึ่งก่อนชน
จากสมการพลังงานจลน์สามารถเขียนใหม่ได้เป็น
แยกตัวประกอบของทั้งสองข้างของสมการนี้จะได้
และแยกเทอมที่เป็นตัวประกอบร่วมของสมการโมเมนตัม จะได้
จากสองสมการข้างต้นจะได้
ตัวอย่าง ก่อนชน ลูกบอลลูกที่หนึ่งมวล 3 kg เคลื่อนที่ด้วยความเร็ว 4 m/s เข้าชนลูกบอลมวล 5 kg เคลื่อนที่กำลังด้วยความเร็ว 6 m/s ในทิศตรงข้ามกับลูกบอลลูกที่หนึ่ง หลังชน ลูกบอลลูกที่หนึ่งกระเด็นกลับด้วยความเร็ว 8.5 m/s ลูกบอลลูกที่สองกระเด็นกลับด้วยความเร็ว 1.5 m/s
การชนแบบไม่ยืดหยุ่น
ตัวอย่างที่พบเห็นได้ของการชนแบบไม่ยืดหยุ่น คือการที่วัตถุชนแล้วติดกัน (ไถลไปด้วยกัน) สมการต่อไปนี้จะแสดงการอนุรักษ์โมเมนตัม
เมื่อชนแล้ววัตถุจะติดกันไปโมเมนตัมก่อนชน = หลังชน ส่วนพลังงานจลน์ไม่เท่ากัน เช่น รถยนต์ชนกัน
การเปลี่ยนแปลงโมเมนตัม
ในกลศาสตร์ดั้งเดิม การดลจะเปลี่ยนแปลงโมเมนตัมของวัตถุ โดยการดลมีหน่วยและมิติเหมือนโมเมนตัมทุกประการ หน่วยเอสไอของการดลนั้นเหมือนกับหน่วยของโมเมนตัม (กิโลกรัม เมตร/วินาที) การดลสามารถคำนวณได้จากปริพันธ์ของแรงกับเวลา
โดยที่
หากมีแรงคงตัว การดลมักจะเขียนเป็น
จากนิยามของแรง
ทำให้ได้ว่าการดลคือการเปลี่ยนแปลงโมเมนตัม
การชน
การชน ( Collision ) การชน หมายถึง การที่วัตถุหนึ่งกระทบกับอีกวัตถุหนึ่งในช่วงเวลาสั้นๆ ( การชนกันของรถ การ กระทบกันของลูกตุ้ม กับเสาเข็ม การตีเทนนิส ตีปิงปอง ตีกอล์ฟ การเตะลูกบอล )หรือในบางครั้งวัตถุอาจ ไม่ต้องกระทบกัน แต่มีแรงมากระทำต่อวัตถุแล้วให้ผลเหมือนกับการชน ( การระเบิดของวัตถุระเบิด การ ยิงปืน ) ในการชนของวัตถุโดยมากมักจะมีแรงภายนอกมากระทำต่อวัตถุ ซึ่งขนาดของแรงจะมากหรือน้อย ขึ้นอยู่กับลักษณะการชนของวัตถุ และในการชนอาจมีการสูญเสียค่าโมเมนตัมมากหรือน้อย หรือไม่สูญเสีย เลยก็ได้ 1. เมื่อโมเมนตัมของระบบมีค่าคงที่ เป็นการชนที่ขณะชนมีแรงภายนอกมากระทำน้อยมากๆ เมื่อ เทียบกับขนาดของแรงดลที่เกิดขึ้น หรือแรงภายนอกเป็นศูนย์ เช่น การชนกันของลูกบิดเลียด การชนของ รถยนต์ การยิงปืน เป็นต้น 2. เมื่อโมเมนตัมของระบบไม่คงที่ เป็นการชนที่ขณะชนมีแรงภายนอกมากระทำมากกว่าแรงดลที่ เกิดกับวัตถุขณะชนกัน เช่นลูกบอลตกกระทบพื้น รถยนต์ชนกับต้นไม้ เป็นต้น ในที่นี้ เราจะกล่าวถึงการชนของวัตถุ เมื่อไม่มีแรงภายนอกมากระทำต่อระบบ ซึ่งจะเป็นผลให้ โมเมนตัมของระบบมีค่าคงที่ พิสูจน์ได้จากกฎการเคลื่อนที่ข้อที่ 3 ของนิวตัน เมื่อวัตถุชนกันจะเกิดแรงกระทำซึ่งกันและกันด้วยขนาดที่เท่ากันแต่ทิศตรงกันข้าม 1. การชนแบบยืดหยุ่น เป็นการชนที่พลังงานจลน์ของระบบไม่เปลี่ยน พิจารณาการชนกันของวัตถุสองก้อน ที่มีความเร็วอยู่ในแนวผ่านจุดศูนย์กลางมวล 2. การชนแบบไม่ยืดหยุ่น เป็นการชนของวัตถุแล้วรูปร่างมีการเปลี่ยนแปลง หรือมีการเคลื่อนที่ติดกันไป พลังงานจลน์ไม่คงที่ พลังงานจลน์หลังชนมีค่าน้อยกว่าหลังงานจลน์ก่อนชนเพราะว่าพลังงานจลน์บางส่วนน าไปใช้ในการ เปลี่ยนรูปร่างวุตถุให้ยุบ, บุบ หรือเปลี่ยนรูปเป็นพลังงานเสียง แต่โมเมนตัมรวมก่อนการชนเท่ากับหลังการ ชนวัตถุ
วีรวิท คงศักดิ์
พลอากาศเอก วีรวิท คงศักดิ์ เกิดเมื่อวันที่ 15 สิงหาคม พ.ศ. 2491 เป็นกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ ในรัฐบาล พลเอก ประยุทธ์ จันทร์โอชา อดีตราชองครักษ์พิเศษ จบการศึกษาระดับมัธยมศึกษาปีที่ 6 จากโรงเรียนสาธิตปทุมวัน, โรงเรียนเตรียมทหารรุ่นที่ 6 (ตท.6-ร่วมรุ่นกับ พล.อ.ประวิตร วงษ์สุวรรณ, พล.อ.สนธิ บุญยรัตกลิน, พล.อ.วินัย ภัททิยกุล, พล.ร.อ.สถิรพันธุ์ เกยานนท์, พล.อ.อ.ชลิต พุกผาสุข, พล.ต.อ.โกวิท วัฒนะ, พล.อ.บุญสร้าง เนียมประดิษฐ์), โรงเรียนนายเรืออากาศรุ่นที่ 13, ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง, การป้องกันประเทศภาครัฐร่วมเอกชน วปอ.สปท.(ปรอ.10), การบริหารงานภาครัฐและกฎหมายมหาชน สถาบันพระปกเกล้า (ปรม.2)
รับราชการ
รับราชการเป็น ผบ.กองบิน 4 ฝูง 403 (F-5 E/F), ผบ.กองบิน 1 (นครราชสีมา), ผชท.ทอ.ไทย โตเกียว/โซล, ผู้บัญชาการวิทยาลัยการทัพอากาศ, ผู้ช่วยเสนาธิการทหารอากาศฝ่ายกำลังพล, รองผู้บัญชาการกองบัญชาการฝึกศึกษาทหารอากาศ, เจ้ากรมกำลังพลทหาร กองบัญชาการทหารสูงสุด, ที่ปรึกษาสถาบันวิชาการป้องกันประเทศ และรองผู้บัญชาการทหารสูงสุด
หลังการรัฐประหาร 19 กันยายน พ.ศ. 2549 ได้รับแต่งตั้งให้เป็นสมาชิกสภานิติบัญญัติแห่งชาติ (สนช.) ในส่วนของข้าราชการทหารกองทัพอากาศ
หลังการรัฐประหารในประเทศไทย พ.ศ. 2557 ได้รับแต่งตั้งเป็นกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ
ในวันที่ 17 ธันวาคม พ.ศ. 2558 ได้รับการแต่งตั้งเป็นกรรมการผู้ทรงคุณวุฒิฝ่ายวุฒิสภา ในคณะกรรมการข้าราชการรัฐสภา
บทบาทหลังเกษียณราชการ
และภายหลังเกษียณราชการ ได้รับแต่งตั้งให้เป็นสมาชิกวุฒิสภา (ส.ว.) แบบสรรหาด้วย ในวันที่ 29 กันยายน พ.ศ. 2552 นอกจากนี้แล้ว ในปัจจุบัน ยังเป็นประธานอนุกรรมการศูนย์ส่งเสริมและพัฒนาพลังแผ่นดินเชิงคุณธรรม หรือ "ศูนย์คุณธรรม" และได้รับเลือกให้กลับมาเป็น ส.ว. ในแบบสรรหาอีกครั้ง เมื่อเดือนเมษายน พ.ศ. 2554
ชีวิตส่วนตัว
ชีวิตครอบครัว สมรสแล้ว แต่ภรรยาได้เสียชีวิตไปตั้งแต่ปี พ.ศ. 2526 ด้วยโรคมะเร็ง มีบุตร 2 คน บุตรชายเป็นวิศวกรทำงานที่บริษัทวิทยุการบิน บุตรสาวเป็นทันตแพทย์ประกอบอาชีพส่วนตัว ในปี ๒๕๓๔ สมรสกับ น.อ.หญิง จันทิรา (ยะตินันท์) คงศักดิ์ รับราชการเป็นแพทย์โรงพยาบาลภูมิพลอดุลยเดช ไม่มีบุตร
ตำบลนิคมสร้างตนเอง (อำเภอพิมาย)
นิคมสร้างตนเอง เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลนิคมสร้างตนเอง ตั้งอยู่ห่างจากอำเภอพิมาย ระยะทาง 13 กิโลเมตร
หมู่บ้าน
ตำบลนิคมสร้างตนเอง มีทั้งหมด 22 หมู่บ้าน ดังนี้
สายชล
เพลงสายชล เป็นเพลงที่ต้นฉบับ ขับร้อง และประพันธ์คำร้องโดยจันทนีย์ อูนากูล ทำนองประพันธ์โดย ไชย ณ ศีลวันต์ (บุตรชายของนายเชาวน์ ณ ศีลวันต์)  เมื่อพ.ศ. 2522 แต่บันทึกเสียงและวางจำหน่ายในพ.ศ. 2524 ในอัลบั้มชื่อชุด “สายชล” (อีเอ็มไอ) ซึ่งได้รับแผ่นเสียงทองคำพระราชทาน ในฐานะอัลบั้มที่ทำยอดขายสูงสุดประจำปี พ.ศ. 2525
เพลงสายชล มีผู้นำไปบันทึกเสียงทั้งร้องและบรรเลงทั้งหมด 20 เวอร์ชัน รวมทั้งจันทนีย์ อูนากูลที่นำมาร้องบันทึกเสียงใหม่ในอัลบั้มชุด "คิดถึงบ้างไหม?" พ.ศ. 2548 และชุด "Memories" พ.ศ. 2551 ด้วย
คำร้อง: จันทนีย์ (อูนากูล) พงศ์ประยูร
ทำนอง: ไชย ณ ศีลวันต์
ศรีจันท์ ฮินดูชา
ศรีจันท์ ปรมานันต์ ฮินดูชา (Srichand Parmanand Hinduja) เกิดเมื่อวันที่ 28 พฤศจิกายน ค.ศ. 1935 เป็นนักธุรกิจสหราชอาณาจักรเชื้อสายอินเดีย ประธานและผู้ถือหุ้นใหญ่ของฮันดูจากรุ๊ป เมื่อรวมทรัพย์สินกับโกพิจันทร์ น้องชายแล้วจะมีทรัพย์สินมากที่สุดในสหราชอาณาจักร มักติดอันดับมหาเศรษฐีของอังกฤษและของเอเชียอยู่บ่อยครั้ง โดยนิตยสารฟอบส์เผยว่าพี่น้องตระกูลฮินดูจามีทรัพย์สินมากถึง 16.9 พันล้านดอลลาร์สหรัฐในปี ค.ศ. 2019
ประเทศทาจิกิสถานในเอเชียนเกมส์ฤดูหนาว 2017
ประเทศทาจิกิสถาน เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
จำนวนผู้เข้าแข่งขัน
นักกีฬาประเทศทาจิกิสถานมีคุณสมบัติเข้าแข่งขันรายการดังต่อไปนี้
กีฬาสกีลงเขา
นักกีฬาสกีลงเขาของประเทศทาจิกิสถานมีคุณสมบัติเข้าแข่งขันรายการกีฬาสกีลงเขา ประเภทชาย
วัดศรีชมภู
เจ้าอาวาส
มีเจ้าอาวาสนับแต่ก่อตั้งวัดมาจำนวน 7 รูป
กิจกรรมในวัด
กิจกรรมตามโอกาสวันสำคัญทางพระพุทธศาสนา
มุโต้ ยูกิ
มุโต้ ยูกิ หรือ ยูกิ มุโต้ เป็นตัวละครสมมติที่สร้างโดยคาซูกิ ทากาฮาชิ และเป็นตัวละครเอกของเรื่องเกมกลคนอัจฉริยะ ยูกิเป็นเด็กหนุ่มมัธปลายที่ชอบเล่นการเกมวันหนึ่งได้ไขปริศนาอียิปต์โบราณที่รู้จักกันในชื่อตัวต่อพันปี ด้วยแรงอธิษฐานอันแรงกล้าที่อยากจะได้เพื่อนสนิท และได้ปลุกวิญญาณฟาโรห์ที่ชื่อ อาเทม ( (Atemu); ) หรือ ยูกิด้านมืด (闇遊戯 (Yami Yūgi); ) ในระหว่างเนื้อเรื่องยูกิจะสร้างมิตรภาพกับตัวละครประกอบ, ตอบโต้กับอาเทม, และเรียนรู้ความลับของอาเทม นอกเหนือจากเกมกลคนอัจฉริยะแฟรนไซส์ ยูกิได้ปรากฏตัวในวิดีโอเกมดังกล่าว จัมป์ซูเปอร์สตาส์, จัมป์อัลทิเมตสตาส์, และจัมป์ฟอร์ซ
บุคลิกภาพของตัวละคร
ยูกิเป็นเด็กหนุ่มมีนิสัยใจดีและไร้เดียงสา เขาเก่งเกมประเภทปริศนาคำทาย, ปริศนาตัวต่อ, และโดยเฉพาะเกมดูเอลมอนสเตอร์ ในตอนที่ชาดีห์ใช้กุญแจพันปีเปิดห้องแห่งจิตใจของยูกิ ในห้องนั้นไร้ซึ่งความคิดชั่วแต่เต็มใปด้วยความบริสุทธิ์ นี้ไม่ได้หมายความว่ายูกิจะไม่โกรธใครเลย แต่ยูกิยินดีที่จะให้อภัยพวกเขา และยูกินั้นเกลียดการวิวาทและการใช้กำลัง
ถวัลย์ วงศ์เทเวศร์
ถวัลย์ วงศ์เทเวศร์ หรือนายนิด พุ่มไสว เกิดเมื่อ พ.ศ. 2461 ที่กรุงเทพฯ เป็นนักมวยที่มีชื่อเสียงด้านความทรหดอดทน จนได้ฉายาว่ากำแพงเมืองจีน
มุโต้ ยูกิ
บุคลิกภาพของตัวละคร
มุโต้ ยูกิไม่เหมื่อนกับอาเทมตรงที่เขาไม่มีปัญหากับการพ่ายแพ้ ซึ่งเขายินดีที่จะแพ้ถ้ามันหมายถึงการช่วยเหลือคู่แข่งของเขา ยูกิมักจะขาดความมั่นใจในความสามารถของเขา แต่เวลาภายไปในเนื้อเรื่องยูกิเริ่มมีความมั่นใจและแน่นอนมากขึ้น นอกจากนี้ยูกิยังยินดีที่จะสละชีวิตของตนเองถ้ามันหมายถึงการช่วยชีวิตผู้อื่นเช่นโจวโนะอุจิหรืออาเทม
ถวัลย์ วงศ์เทเวศร์
ประวัติ
ถวัลย์เป็นนักมวยไทยที่โด่งดังสมัยเวทีหลักเมืองและเวทีสวนเจ้าเชตุ เคยชกกับนักมวยดังในยุคนั้นมาแล้วหลายคน เช่น สุข ปราสาทหินพิมาย ผล พระประแดง ประเสริฐ ส.ส. ประยุทธ อุดมศักดิ์ จนเมื่อตั้งเวทีราชดำเนินขึ้น ถวัลย์ก็ได้ชกทั้งมวยไทยและมวยสากล
เมื่อวีนที่ 30 มกราคม พ.ศ. 2489 ถวัลย์ได้ขึ้นชกมวยสากลกับแดนนี่ บอย นักมวยสากลชาวอังกฤษ ซึ่งถวัลย์เป็นฝ่ายชนะน็อคในยกที่ 4 จากนั้นชกมวยไทยแพ้ประเสริฐ ส.ส. และชนะน็อคถวิล เทียมกำแหง ยก 4 จนกระทั่งในเดือนเมษายน พ.ศ. 2490 จึงขึ้นชกมวยไทยกับสุข ปราสาทหินพิมาย การชกเป็นไปอย่างดุเดือด ก่อนที่ถวัลย์จะเป็นฝ่ายแพ้คะแนนไป หลังจากนั้น ถวัลย์ขึ้นชกมวยสากลชนะน็อค จิมมี่ เบิร์ด ยก 3 แล้วชกแก้มือกับสุขอีกครั้ง แต่เป็นฝ่ายแพ้คะแนนไปอีก
หลังจากชกแพ้สุขในครั้งนั้น ถวัลย์หยุดชกมวย ไปอุปสมบทเป็นพระภิกษุอยู่ช่วงหนึ่ง หลังจากลาสิกขาแล้วก็ขึ้นชกมวยสากลกับสมพงษ์ เวชสิทธิ์ การชกเป็นไปอย่างสูสี ก่อนที่ครบยกแล้วถวัลย์เป็นฝ่ายแพ้คะแนนไป หลังจากการชกครั้งนี้ การชกของถวัลย์เริ่มแย่ลง ชกแพ้บ่อยครั้ง ไปชกมวยสากลที่สิงคโปร์ก็แพ้น็อค เฟรซซี่ เซบาสเตียน กลับมาชกมวยสากลในไทยก็แพ้คะแนนประเสริฐ ส.ส. และเมื่อสมเดช ยนตรกิจขึ้นชกมวยสากลเป็นครั้งแรก ก็เลือกชกกับถวัลย์ และเป็นฝ่ายชนะน็อคถวัลย์แค่ยก 2
ถวัลย์ขึ้นชกมวยสากลครั้งสุดท้ายเมื่อ 23 ตุลาคม พ.ศ. 2494 ในแบบมวยไทย โดยเป็นฝ่ายแพ้น็อคประยุทธ อุดมศักดิ์ ยก 5 หลังจากนั้น ถวัลย์หันมาเป็นเทรนเนอร์ให้กับค่ายวงศ์เทเวศร์ จนค่ายปิดตัวไป จึงไปทำงานที่โรงงานยาสูบ กระทรวงการคลัง จนเสียชีวิตด้วยโรคฝีในตับเมื่อ 11 มกราคม พ.ศ. 2519 รวมอายุได้ 58 ปี
กลุ่มเคลื่อนที่หมีใหญ่
กลุ่มเคลื่อนที่หมีใหญ่ (Ursa Major Moving Group) หรือที่รู้จักในชื่อ คอลลินเดอร์ 285 เป็นกลุ่มเคลื่อนที่ที่อยู่ใกล้โลกมากที่สุด เป็นกลุ่มของดาวที่มีความเร็วในอวกาศใกล้เคียงกัน และเชื่อว่ามีกำเนิดมาจากแหล่งเดียวกัน แกนกลางของกลุ่มนี้อยู่ห่างออกไปประมาณ 80 ปีแสง มีดาวฤกษ์สว่างเป็นสมาชิกอยู่มาก ในบรรดานี้รวมถึงดาวฤกษ์ส่วนใหญ่ที่อยู่ใน "ก้านกระบวยใหญ่" ในกลุ่มดาวหมีใหญ่ด้วย (ของไทยเราเรียกว่า ดาวจระเข้)
ซูเปอร์โบวล์ครั้งที่ 19
ซูเปอร์โบวล์ครั้งที่ 19 (Super Bowl XIX) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1985 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) San Francisco 49ers กับแชมป์อเมริกันฟุตบอลคอนเฟอเร็นซ์ (AFC) Miami Dolphins โดยทีม San Francisco 49ers เอาชนะ ทีม Miami Dolphins ในคะแนน 38–16 เกมนี้จัดในวันอาทิตย์ที่ 20 มกราคม ค.ศ. 1985 ที่สนามStanford Stadium ในเมืองStanford, California
สายทิพย์
เพลงสายทิพย์ เป็นเพลงที่ประพันธ์คำร้อง โดยแพทย์หญิง ปานทิพย์ (โลจายะ) วิริยะพานิช กุมารแพทย์ อดีต รองผู้อำนวยการ โรงพยาบาล กรุงเทพคริสเตียน ทำนอง โดย ดร. สายสุรี จุติกุล นักวิชาการด้านสิทธิสตรีและเด็ก ชื่อเพลงสายทิพย์นี้มีที่มาจากชื่อของผู้แต่ง ทั้งสองท่าน เพลงนี้แต่งเมื่อท่านทั้งสองกำลังศึกษาที่โรงเรียนวัฒนาวิทยาลัย เมื่อพ.ศ. 2490
คำร้อง:
พญ.ปานทิพย์ (โลจายะ) วิริยะพานิช
ทำนอง:
ดร.สายสุรี จุติกุล
แหล่งข้อมูลอื่น
เพลงสายทิพย์ประพันธ์คำร้องโดย พ.ญ.ปานทิพย์ (โลจายะ) วิริยะพานิช ประพันธ์ทำนองโดย ดร.สายสุรี จุติกุล ตรวจสอบข้อมูลที่ถูกต้องได้จากโรงเรียนวัฒนาวิทยาลัย
นาค เทพหัสดิน ณ อยุธยา
นาค เทพหัสดิน ณ อยุธยา ผู้ได้รับการยกย่องเป็น “บรมครูแห่งวิชากระบี่กระบอง” เคยดำรงตำแหน่งปลัดกระทรวงศึกษาธิการ
ประวัติ
อาจารย์นาค เทพหัสดิน ณ อยุธยา เป็นผู้หนึ่งที่ได้เล่าเรียนวิชานี้ มาตั้งแต่ยังเป็นเด็ก และเป็นผู้ที่รักใคร่ในศิลปะวิชานี้อยู่เสมอ โดยเฉพาะอย่างยิ่งเมื่อท่านได้แลเห็นต่างชาติภูมิใจในศิลปะประจำชาติของเขา เช่น ชาติเยอรมันและญี่ปุ่น ยกย่องวิชาฟันดาบและยูโดของเขาว่าดีเยี่ยมที่สุด และอนุรักษ์ เผยแพร่ให้เป็นที่ประจักษ์แก่โลกมากเพียงใด ยิ่งทำให้ท่านบูชาวิชากระบี่กระบองของไทยไว้เหนือสิ่งอื่นใดมากขึ้นเพียงนั้น ในโอกาสที่ท่านเป็นอาจารย์ใหญ่ของโรงเรียนพลศึกษากลาง ท่านได้ลองเริ่มสั่งสอนนักเรียนพลศึกษากลางขึ้นเป็นครั้งแรก
เมื่อ พ.ศ. 2478 ท่านได้ทดลองบรรจุสอนวิชากระบี่กระบองขึ้นเป็นครั้งแรกใน พ.ศ. 2478 ทดลองสอนอยู่ 1 ปี ได้ผลดีเป็นที่น่าพอใจของท่านผู้ใหญ่ เพราะเห็นว่าวิชากระบี่กระบองนั้นมีประโยชน์ในการฝึกกำลังใจให้กล้าหาญเป็นลูกผู้ชาย ฝึกกำลังกายและความคล่องแคล่วว่องไวในการป้องกันตัวและการใช้อาวุธยิ่งกว่านั้นยังเป็นการให้ผู้เรียนได้ฝึกจิตให้เกิดสมาธิ และมีความกตัญญูกตเวทีต่อครูอาจารย์ผลจากการทดลองบรรจุวิชานี้ในการเรียนการสอนแก่นักศึกษา จึงได้กำหนดวิชากระบี่กระบองไว้ในหลักสูตรของประโยคครูผู้สอนพลศึกษา เมื่อปี พ.ศ. 2479
นับแต่นั้นเป็นต้นมา ได้มีผู้เล่าเรียนและสำเร็จมากขึ้นตามลำดับ บรรดาผู้ที่เล่าเรียนสำเร็จ ซึ่งโดยมากออกไปรับราชการเป็นครูสอนวิชาพลศึกษาอยู่ตามจังหวัดต่าง ๆ ทั่วประเทศ ได้พยายามนำวิชากระบี่กระบองไปเผยแพร่ และเป็นที่น่าสนใจของชาวไทยเป็นอย่างมาก
ใน พ.ศ. 2518 กระทรวงศึกษาธิการ ได้บรรจุวิชากระบี่กระบองเข้าไว้ในหลักสูตรประโยคมัธยมศึกษาตอนปลาย ซึ่งได้จัดเป็นวิชาบังคับเลือกของหมวดวิชาพลานามัยและใน พ.ศ. 2521 (ฉบับปรับปรุง พ.ศ. 2533) ก็ได้บรรจุวิชากระบี่ไว้ในหลักสูตรของมัธยมศึกษาตอนต้น จนกระทั่งปัจจุบันนี้ได้บรรจุอยู่ในหลักสูตรการเรียนการสอนในโรงเรียนทั่วไป จึงนับว่าศิลปะชิ้นเอกนี้ นอกจากจะไม่สูญหายไปจากโลกแล้ว คงจะเจริญก้าวหน้าเอาไว้อวดหรือแสดงถึงความเป็นเจ้าของวิชาการแขนงนี้ได้ในอนาคต เพื่อให้เยาวชนของชาติได้ศึกษาเล่าเรียน และรักษาไว้ซึ่งมรดกอันล้ำค่าของชาติได้ดำรงอยู่คู่แผ่นดินไทยตลอดไป
เอเอสอาร์ (รถดีเซลราง)
เอเอสอาร์ (ASR) หรือรถดีเซลรางสปรินเตอร์ (Sprinter Diesel Railcar) เป็นรถดีเซลรางปรับอากาศของการรถไฟแห่งประเทศไทย ใช้สำหรับการทำขบวนรถโดยสาร และ ขบวนรถด่วนพิเศษดีเซลราง สั่งซื้อจากบริษัท British Rail Engineering Limited (BREL) สหราชอาณาจักร ตั้งแต่ปี พ.ศ. 2534 มีต้นแบบมาจาก บริติช เรล คลาส 158 (British Rail Class 158) ที่ใช้งานในสหราชอาณาจักร
รถดีเซลรางสปรินเตอร์ มีชื่อรุ่นจากโรงงานว่า คลาส 158/T (Class 158/T) โดยการรถไฟแห่งประเทศไทยได้นำชื่อ สปรินเตอร์(Sprinter) มาจากชื่อตระกูลรถดีเซลรางของประเทศอังกฤษ ที่มีความหมายว่า "นักวิ่ง" ซึ่งสื่อความหมายได้ถึงความรวดเร็ว มาใช้ตั้งเป็นชื่อเรียกรุ่น รถดีเซลรางสปรินเตอร์ยังมักถูกเรียกว่า "ยอดนักวิ่ง" อีกด้วย
การรถไฟแห่งประเทศไทย ได้เปิดตัวรถดีเซลรางสปรินเตอร์ เป็นรถด่วนพิเศษดีเซลรางครั้งแรก เมื่อวันที่ 10 มิถุนายน พ.ศ. 2534 ในชื่อ รถด่วนพิเศษ "สปรินเตอร์" สปรินเตอร์ขบวนแรกของไทย คือ ขบวนที่ 907/908 กรุงเทพ–เชียงใหม่–กรุงเทพ ออกให้บริการวันแรก 11 มิถุนายน พ.ศ. 2534 โดยวิ่งให้บริการด้วยความเร็วสูงสุด 120 กิโลเมตรต่อชั่วโมง ซึ่งเป็นความเร็วสูงสุดสถิติใหม่ของการรถไฟแห่งประเทศไทย และถือเป็นรถไฟที่วิ่งเร็วที่สุดในไทยในขณะนั้นด้วย
ปรับปรุงใหม่
เมื่อปี พ.ศ. 2555 การรถไฟแห่งประเทศไทย ได้นำรถดีเซลรางสปรินเตอร์ จำนวน 3 คัน มาปรับปรุงใหม่ทั้งหมด เป็นจำนวน 1 ชุด ภายใต้โครงการ Sprinter Refurbish หรือการปรับปรุงใหม่ทั้งคัน
(ปัจจุบันรถดีเซลรางสปรินเตอร์ชุดดังกล่าวจอดรอการซ่อมบำรุง)
ปัญหาด้านการใช้งานและการซ่อมบำรุง
รถดีเซลรางสปรินเตอร์เป็นรถดีเซลรางที่ทำความเร็วได้ถึง 120 กิโลเมตร/ชั่วโมง จนเป็นสาเหตุทำให้เกิดอุบัติเหตุบ่อยครั้ง และมักจะเป็นอุบัติเหตุรุนแรง เนื่องจากมีจุดตัดทางข้ามทางรถไฟที่ไม่มีเครื่องกั้นหรือทางลักผ่านหลายจุด และผู้ขับขี่พาหนะทางถนนไม่เคารพกฎจราจร และเป็นเหตุทำให้ตัวรถเกิดความเสียหายเป็นอย่างมากเมื่อเกิดอุบัติเหตุ
แต่รถดีเซลรางสปรินเตอร์ เป็นรถที่ใช้วัสดุตัวถังเป็นเหล็กกล้าร่วมกับไฟเบอร์กลาส ทำให้การซ่อมแซมตัวถังยากกว่าตัวถังแบบเหล็กกล้าหรือสแตนเลสสตีล รวมไปถึงระบบต่าง ๆ ที่สลับซับซ้อน ยากต่อการซ่อมบำรุง เป็นสาเหตุให้มีรถดีเซลรางสปรินเตอร์หลายคันที่ยังคงจอดรอการซ่อมบำรุง ไม่ได้ถูกนำมาใช้งานต่อ หรือมีอายุการใช้งานที่น้อยกว่าคันอื่น ๆ
จลนศาสตร์ดาวฤกษ์
จลนศาสตร์ดาวฤกษ์ (Steller kinematics) คือการศึกษาการเคลื่อนที่ของกลุ่มดาวโดยที่ไม่จำเป็นต้องเข้าใจว่าการเคลื่อนที่นั้นเกิดขึ้นมาจากอะไร ซึ่งแตกต่างจากการศึกษาพลศาสตร์ดาวฤกษ์ (stellar dynamics) ซึ่งจะให้ความสำคัญกับผลกระทบจากแรงโน้มถ่วง การเคลื่อนที่ของดาวฤกษ์เทียบกับดวงอาทิตย์นั้นให้ข้อมูลที่มีประโยชน์อย่างยิ่งต่อการศึกษาจุดกำเนิดและอายุของดาวฤกษ์ รวมถึงโครงสร้างและวิวัฒนาการของดาราจักรโดยรอบ
ในทางดาราศาสตร์ เป็นที่ยอมรับอย่างกว้างขวางว่าดาวฤกษ์ส่วนใหญ่ถือกำเนิดขึ้นในเมฆโมเลกุล ที่รู้จักในชื่อ แหล่งอนุบาลดาวฤกษ์ (stellar nurseries) ดาวฤกษ์ที่ก่อตัวในเมฆนี้เกิดเป็นกระจุกดาวเปิดที่ประกอบด้วยดาวฤกษ์สมาชิกหลายพันดวง และจะกระจัดกระจายกันออกไปตามระยะเวลา ดาวฤกษ์ที่แยกตัวออกไปจากแกนกลางของกระจุกดาวจะเรียกชื่อรัหสว่าเป็นสมาชิกของ ชุมนุมดาว (stellar association) ถ้าส่วนที่เหลือของดาวเหล่านี้เคลื่อนที่ไปในดาราจักรด้วยความสัมพันธ์กัน ก็จะเรียกว่า กลุ่มเคลื่อนที่ (moving group)
กลุ่มเคลื่อนที่
กลุ่มเคลื่อนที่ ในทางดาราศาสตร์ เป็นลักษณะการรวมตัวของดาวฤกษ์อย่างหลวม ๆ แบบหนึ่ง เป็นที่ยอมรับกันทั่วไปว่าดาวฤกษ์จำนวนหนึ่งจะมีกำเนิดมาจากเมฆโมเลกุลแห่งเดียวกัน ซึ่งดาวฤกษ์เหล่านั้นจะรวมกลุ่มกันเป็นกระจุกดาวเปิดที่มีจำนวนสมาชิกตั้งแต่หลักสิบไปจนถึงหลักพันดวง แต่การรวมตัวในลักษณะกระจุกดาวมีการเปลี่ยนแปลงไปตามเวลา เมื่อเวลาผ่านไปดาวฤกษ์ในกระจุกเริ่มแยกห่างจากกันมากขึ้นจนกลายเป็นเพียง "ชุมนุมดาว" ถ้าดาวสมาชิกที่เหลืออยู่ในชุมนุมนี้ยังคงเคลื่อนที่ไปด้วยกันในดาราจักร จะเรียกดาวฤกษ์กลุ่มนี้ว่า "กลุ่มเคลื่อนที่"
นักดาราศาสตร์สามารถบอกได้ว่าดาวฤกษ์ดวงหนึ่งเป็นสมาชิกของกลุ่มเคลื่อนที่หรือชุมนุมดาวโดยอาศัยลักษณะร่วมกัน เช่น มีอายุเท่ากัน ค่าความเป็นโลหะคล้ายกัน และมีค่าทางจลน์เหมือนกัน (คือความเร็วแนวเล็งและการเคลื่อนที่เฉพาะ) เพราะดาวสมาชิกในกลุ่มเคลื่อนที่เกิดขึ้นจากเมฆโมเลกุลกลุ่มเดียวกันในเวลาใกล้เคียงกัน แม้มันจะแยกห่างออกจากกันในภายหลังด้วยแรงน้ำขึ้นน้ำลง แต่ก็ยังมีคุณลักษณะต่างๆ เหมือนกันอยู่
หลักการของกลุ่มเคลื่อนที่ริเริ่มขึ้นในช่วงคริสต์ทศวรรษ 1960 โดย โอลิน เอกเกน รายชื่อกลุ่มเคลื่อนที่อายุน้อยที่อยู่ใกล้ที่สุด et al ได้จัดทำขึ้นโดย López-Santiago โดยกลุ่มที่อยู่ใกล้โลกมากที่สุดได้แก่ กลุ่มเคลื่อนที่หมีใหญ่ อันประกอบด้วยดาวส่วนใหญ่ในกลุ่มดาวเรียงเด่นก้านกระบวยใหญ่ ที่ 60° เหนือ ส่วนที่ไกลที่สุดคือกลุ่มเคลื่อนที่ในกลุ่มดาวสามเหลี่ยมใต้ ที่ 70° ใต้
วัดขนอน (จังหวัดราชบุรี)
วัดขนอน [ขะ-หฺนอน] เป็นวัดสำคัญแห่งหนึ่งของประเทศไทย จัดเป็นวัดที่อนุรักษ์ศิลปะวัฒนธรรมการแสดงหนังใหญ่ และได้รับรางวัลการขึ้นทะเบียนทางยูเนสโก เป็นมรดกทางวัฒนธรรมโลกของภูมิภาคเอเชียแปซิฟิก (ACCU) เมื่อ มิถุนายน พ.ศ. 2550 และวันที่ 8 มิถุนายน 2550 ทางคณะกรรมการผู้เชี่ยวชาญของยูเนสโกประกาศให้ "การสืบทอดและฟื้นฟูหนังใหญ่วัดขนอน" ได้รับการยกย่องให้เป็น 1 ใน 6 ชุมชนดีเด่นของโลกที่มีผลงานในการอนุรักษ์ฟื้นฟูมรดกวัฒนธรรมเชิงนามธรรม (The safeguarding of Intagible Cultural Heritage : ICH)
ประวัติ
วัดขนอน แต่เดิมสร้างมาสมัยใดไม่ปรากฏหลักฐาน จากคำบอกเล่ากล่าวว่าบริเวณริมแม่น้ำซึ่งเป็นหน้าวัดเป็นที่ตั้งด่านเก็บภาษีอากรมีพื้นที่ค้าขายและตลาดแลกเปลี่ยนสินค้า ภายในบริเวณวัดมีนกนานาชนิด โดยเฉพาะ นก กา ลิงและชะนีตลอดจนสัตว์ป่าต่าง ๆ บริเวณโดยรอบวัดเป็นป่าไม้เต็ง ไม้แดง ไม้ยางขึ้นรกครึ้มพอค่ำลงบรรดานก กา ลิง ค่าง ก็จะพากันมาเกาะกิ่งไม้เต็มไปหมด ชาวบ้านจึงพากันเรียกว่า “วัดกานอนโปราวาส” ในปี พ.ศ. 2452 พระบาทสมเด็จพระจุลจอมเกล้าเจ้าอยู่หัว เสด็จประพาสต้น ณ มณฑลราชบุรี ทรงบันทึกไว้ในพระราชหัตถเลขา ฉบับที่ 2 เมื่อวันที่ 2 กันยายน ร.ศ. 128 ตอนหนึ่งความว่า.......พระราชหัตถเลขาตอนนี้แสดงให้เห็นถึงสภาพของวัดวาอารามต่าง ๆ ในมณฑลราชบุรี ยกเว้นในเมืองราชบุรีซึ่งไม่ถูกผลกระทบของสงคราม คงจะรกร้างหรือเกือบร้าง หรือพังทลายเสียหาย ทิ้งรกรุงรังเป็นส่วนใหญ่ ชาวบ้านเองคงปลูกบ้านห่างวัดมาก และคงไม่ค่อยมีใครสนใจหรืออยากเข้าไปใกล้วัดร้างด้วยเหตุผลของ ความกลัว และวัดร้างในลักษณะนี้ นก กา ลิง ค่าง บ่าง ชะนี หรือแม้แต่สัตว์ป่า จึงกล้ากรายเข้ามาใกล้หรืออาศัยหลับนอน นานไปผู้คนก็คงจะลืมเลือนแม้กระทั่งชื่อวัด โดยเฉพาะวัดขนอนที่รกร้างมากว่า 100 ปี สันนิษฐานวาชาวบ้านคงเรียกตามสภาพที่เห็นว่า “วัดกานอนโปราวาส” หรือ “กานอน” เข้าใจง่ายว่าเป็นที่กานอน ส่วนคำว่า โปราวาส (หมายถึงสถานที่โบราณ) มาเติมเป็นสร้อยข้างท้ายนั่นคือ “วัดกานอนโปราวาส” และคงไม่ใช่ชื่อจริงของวัดอย่างแน่นอน
ท่านพระครูศรัทธาสุนทร (หลวงปู่กล่อม) เจ้าอาวาสวัดขนอน ในขณะนั้นได้กล่าวว่า "อายหลวงท่านว่า ชื่อวัดวาอารามยังเอาชื่อสัตว์มาตั้ง เห็นควรให้เปลี่ยนชื่อจะดีกว่า" ดังนั้นด้วยเหตุนี้ "วัดกานอน" จึงได้เปลี่ยนชื่อเป็น "วัดขนอนโปราวาส" ตามสถานที่ที่คอยดักเก็บอากรที่ผ่านเขตซึ่งอยู่ติดกับวัดนั่นเอง ประกอบกับชื่อ "ขนอน" ออกเสียใกล้เคียงกับคำเรียกเดิมจึงไม่มีผู้ใดคัดค้าน และชาวบ้านมักเรียกสั้น ๆ ว่า "วัดขนอน" และวัดกาเกาะ ก็เปลี่ยนเป็นวัดเกาะในปัจจุบัน
สิ่งก่อสร้างภายในวัด
อุโบสถ กว้าง 29 เมตร ยาว 58 เมตร สร้างเมื่อ ประมาณสมัยกรุงศรีอยุธยาตอนปลายเป็นอาคารก่ออิฐถือปูน หลังคาไม้ทรงไทยลด 3 ชั้น ประดับด้วยช่อฟ้าใบระกา มีวิหารคดรอบอุโบสถประดิษฐานพระพุทธรูปจำนวน 120 องค์ ศาลาการเปรียญ กว้าง 20 เมตร ยาว 25.50 เมตร สร้างเมื่อ พ.ศ. 2454 เป็นอาคารไม้ทรงไทย หอสวดมนต์ กว้าง 11 เมตร ยาว 22 เมตร เป็นอาคารไม้ทรงไทย กุฏิสงฆ์ เป็นอาคารไม้ทรงไทย 3 หลัง ศาลาไทย เป็นอาคารไม้ทรงไทย กว้าง 9.50 เมตร ยาว 14.50 เมตร สร้างเมื่อ พ.ศ. 2543 ศาลาบำเพ็ญกุศล กว้าง 21 เมตร ยาว 40 เมตร สร้างด้วยคอนกรีตเสริมเหล็ก 1 หลัง พิพิธภัณฑ์หนังใหญ่วัดขนอน แบบเรือนไม้ทรงไทย กว้าง 17 เมตร ยาว 23 เมตร พิพิธภัณฑ์วัดขนอน (โบราณวัตถุ) แบบเรือนไม้ทรงไทย กว้าง 15.50 เมตร ยาว 19 เมตร
เขตวัดขนอน
ชื่อวัดขนอน มาจากการที่เคยเป็นจุดตั้งด่านเก็บภาษีอากร เปลี่ยนชื่อเมื่อ พ.ศ 2447 ตั้งวัดเมื่อ ก่อน พ.ศ. 2300 ได้รับพระราชทานวิสุงคามสีมา เมื่อก่อน พ.ศ. 2300
การตั้งวัด ที่ตั้ง วัดมีเนื้อที่ 55 ไร่ - งาน 40 ตารางวา ลักษณะพื้นที่ตั้งวัดและบริเวณโดยรอบพื้นที่วัดเป็นลักษณะสี่เหลี่ยมผืนผ้า แบ่งออกเป็น 3 ส่วน คือ ส่วนที่เป็นวัด ส่วนที่เป็นโรงเรียน และส่วนที่เป็นลานปฏิบัติธรรมและป่าไม้
การศึกษา ได้มีการเปิดสอน
สาธารณประโยชน์แก่ชุมชน
ศาลาการเปรียญ
ศาลาการเปรียญ กว้าง 20 เมตร ยาว 25.50 เมตร สร้างเมื่อ พ.ศ. 2454 เป็นอาคารไม้ทรงไทย
เขตพระอุโบสถ
เขตพระอุโบสถเป็นเขตที่สถาปนาขึ้นใหม่ในสมัยในรัชกาลที่ 5 โดยจำลองสถาปัตย์วิหารหลวงวัดสุทัศน์
พระอุโบสถ
อุโบสถ แต่เดิมอุโบสถมีรูปแบบลักษณะใดไม่มีหลักฐานปรากฏ ต่อมาหลวงปู่กล่อมหรือพระครูศรัทธาสุนทร (จนฺทโชโต) ได้บูรณปฏิสังขรณ์ช่อม-สร้าง เมื่อปี พ.ศ. 2450 ได้เริ่มทำการก่อสร้างใหม่โดยมีช่างชาวจีนเป็นแม่งาน ในการก่อสร้างหลวงปู่กล่อม เป็นผู้ออกแบบคิดประดิษฐ์ผูกลายประตู หน้าต่าง หน้าบัน ฯลฯ โบสถ์ใหม่ที่หลวงปู่กล่อมสร้างขึ้นนั้น มีลักษณะคล้ายกับพระวิหารหลวงของวัดสุทัศน์เทพวราราม
ผนังด้านหน้าและด้านหลังก่ออิฐถือปูนเรียบ มีประตูทางเข้าด้านละ 2 ประตู ซุ้มประตูปูนปั้นทรงเจดีย์ บานประตูไม้แกะสลักลงรักปิดทองประดับกระจก ลวดลายดอกไม้กลมส่วนล่างเป็นภาพทวารบาลยืนถืออาวุธ ซุ้มประตูด้านหลังบริเวณมุมซุ้มด้านขวาตอนบน มีจารึกภาษาไทย คำว่า “เจกหัว” ซึ่งอาจจะหมายถึงชื่อของนายช่างชาวจีน ผนังด้านข้างก่ออิฐถือปูนมีช่องหน้าต่างด้านละ 7 ช่อง บานหน้าต่างไม้แกะสลักลงรักปิดทองประดับกระจก ลวดลายตอนบนเป็นลายตาข่ายดอกไม้ ตอนล่างเป็นลายรูปสัตว์ ลวดลายของบานหน้าต่างแต่ละบานจะไม่ซ้ำกัน ด้านหน้าพระอุโบสถมีบันไดเตี้ย ๆ ขึ้นทางด้านข้าง เสาบันไดมีภาพจิตรกรรมจีนและอักษรจีน ด้านหนึ่งมีอักษรภาษาไทยว่า “โบษเจ๊กทำงาม”
ภายในพระอุโบสถประดิษฐาน พระพุทธรูปศิลาแลงประทับนั่ง แสดงปางมารวิชัย ศิลปะสมัยกรุงศรีอยุธยาตอนปลาย – ต้นกรุงรัตนโกสินทร์ ด้านข้างซ้าย-ขวามีพระอัครสาวกยืนพนมมือ ฐานชุกชีด้านหลังพระประธานประดิษฐาน พระพุทธรูปปูนปั้นประทับนั่ง แสดงปางมารวิชัย และปางสมาธิ ศิลปะรัตนโกสินทร์ สมัยรัชกาลที่ 5 อีก 10 องค์ และ พระอัครสาวกยืนพนมมือ
ภายนอกพระอุโบสถมีระเบียงคตก่ออิฐถือปูนล้อมรอบ มีซุ้มประตูทางเข้าอยู่ทั้งสี่ทิศ ภายในระเบียงมีพระพุทธรูปปูนปั้น ปางมารวิชัย จำนวน 120 องค์ ประดิษฐานรายรอบเจดีย์ราย ตั้งอยู่ด้านหน้า พระอุโบสถเรียงกันเป็นแถวจำนวน 6 องค์ ลักษณะเป็นเจดีย์ก่ออิฐถือปูนย่อมุมไม้ สิบสอง ฐานเจดีย์เป็นฐานสิงห์ซ้อนกัน สองชั้น องค์ระฆังขนาดเล็กมีบัวรองรับปากระฆัง ส่วนยอดมีบัลลังก์สี่เหลี่ยมรองรับชุดบัวคลุ่มเถาและปลียอด ด้านหลังพระอุโบสถมีเจดีย์ทรงระฆังก่ออิฐถือปูนขนาดใหญ่ ฐานเจดีย์เป็นฐานบัวทรง สี่เหลี่ยม รองรับฐานบัวกลมและชุดมาลัยเถาโดยที่ชั้นมาลัยเถานี้จะมีซุ้มพระ 8 ซุ้ม ซ้อนกันเป็นสองชั้นชั้นละ 4 ซุ้ม องค์ระฆังกลมมีสายสังวาลรัด ส่วนยอดมีบัลลังก์สี่เหลี่ยมรองรับบัวและปลียอด ลักษณะของส่วนยอดคล้ายกับเจดีย์มอญ
พระเจดีย์
เจดีย์ในอุโบสถ์ประการด้วยเจดีย์ย่อมุมไม้สิบสองจำนวน 5 องค์ พระปรางค์ 1 องค์
พระมหาเจดีย์
พระมหาเจดีย์ฐานเดียว สร้างขึ้นในรัชสมัยรัชกาลที่ 5 มีพระพุทธรูปในซุ้มเจดีย์ทั้ง 8 ทิศ บรรจุพระธาตุ
เภสัชภัณฑ์
เภสัชภัณฑ์ หรือ ยาเตรียม (Pharmaceutics) เป็นสาขาวิชาทางเภสัชศาสตร์ที่ศึกษาเกี่ยวกับการตั้งสูตรตำรับยาและกระบวนการผลิตยาในรูปแบบต่างๆตามเภสัชตำรับ ได้แก่
สยบฟ้าพิชิตปฐพี
เนื้อเรื่อง
เรื่องราวเกิดขึ้นในราชวงศ์ถัง เมื่อครอบครัวหนึ่งถูกสังหารอย่างไม่ยุติธรรมโดยแม่ทัพผู้ยิ่งใหญ่ มีเพียงเด็กหนุ่มชื่อหนิงเชวี่ยเท่านั้นที่รอดมาได้ เขาสามารถเอาชีวิตรอดในป่าได้ด้วยสติปัญญา อยู่มาวันหนึ่งเขานำเด็กหญิงตัวเล็ก ๆ คนหนึ่งชื่อ ซังซัง ออกมาจากซากศพ ตั้งแต่วันนั้นพวกเขาทั้งสองก็แยกจากกันไม่ได้ หนิงเชวี่ย เข้าร่วมกองทัพชายแดนและในที่สุดก็กลายเป็นผู้ติดตามของ เจ้าหญิง หลี่ หยี ขณะที่เธอเดินทางกลับไปยังเมืองหลวง เขาค้นพบสำนักอักษร ซึ่งนำเขาและ ซังซัง ไปสู่การผจญภัยที่น่าอัศจรรย์มากมาย
เมื่อ ซังซัง ป่วยด้วยอาการป่วยลึกลับ หนิงเชวี่ยจึงพาเธอไปหาหมอ จึงทำให้เขาได้รู้ความจริงว่า ซังซัง คือร่างอวตารของ ยงเย่อ (Eternal Night) สิ่งมีชีวิตลึกลับและทรงพลังที่ได้รับการพยากรณ์ว่าจะทำให้เกิดความวุ่นวาย
โปรดักชั่น
บทประพันธ์ของสยบฟ้าพิชิตปฐพี ได้รับรางวัลเหรียญทองที่งานรางวัลวรรณกรรมทางอินเทอร์เน็ต และมีรายงานว่าใช้เวลาสองปีกว่าจะเสร็จสมบูรณ์ ผู้เขียนบทคือ สฺวี หรุน ซึ่งเคยเขียนบทละครโทรทัศน์ที่มีชื่อเสียงเช่น Records of Kangxi's Travel Incognito และ Maritime Silk Road ทีมผู้ผลิตยังได้เชิญ Yoshitaka Amano ให้ทำหน้าที่เป็นผู้กำกับคอนเซปต์ของซีรีส์ และ John Bruno เป็นผู้กำกับสเปเชียลเอฟเฟกต์
ซีรีส์เริ่มถ่ายทำที่มณฑลซินเจียง และมณฑลกุ้ยโจว ในเดือนสิงหาคม ปี ค.ศ. 2017 และเสร็จสิ้นการถ่ายทำในเดือนกุมภาพันธ์ ปี ค.ศ. 2018
ฟองมัน
ฟองมัน หรือ ตาไก่ (๏) เป็นเครื่องหมายวรรคตอนที่นิยมใช้ในหนังสือไทยสมัยโบราณ ใช้เมื่อขึ้นต้นบท ตอน หรือเรื่อง ทั้งคำประพันธ์ร้อยกรองและร้อยแก้ว โดยไม่จำเป็นต้องย่อหน้าหรือขึ้นบรรทัดใหม่ อย่างไรก็ตาม ในปัจจุบันนี้นิยมใช้ฟองมันเมื่อขึ้นต้นบทร้อยกรองเท่านั้น
นอกจากเครื่องหมายฟองมันที่เป็นรูปวงกลมแล้ว ในสมัยโบราณยังนิยมใช้เครื่องหมาย ฟองมันฟันหนู ( ๏ ” ) นั่นคือ มีเครื่องหมาย ฟันหนู (") วางอยู่บนฟองมัน ใช้กำกับเมื่อจะขึ้นต้นบท หรือตอน โดยมีชื่อเรียกอื่นอีก เช่น ฟันหนูฟองมัน หรือ ฝนทองฟองมัน บางแห่งใช้เครื่องหมายวงกลมเล็ก ( ๐ ” ) มีฟันหนูวางอยู่ข้างบน เรียกว่า ฟองดัน ก็มี
รูปแบบ
เครื่องหมายฟองมันที่พบทั้งหมด มี 3 แบบ คือ แบบแรกพบในสมัยสุโขทัย สองแบบหลังพบในสมัยอยุธยา ส่วนในสมัยรัตนโกสินทร์พบทั้ง 3 แบบ ในสมัยสุโขทัยจะมีการเขียนอักษรอยู่ 2 ลักษณะ คือ เขียนเรียงต่อไปจนจบเรื่องโดยไม่มีการเว้นวรรค หรือ มีการเว้นวรรคควบคู่กับการใช้เครื่องหมายฟองมัน ศิลาจารึกที่พบว่ามีการใช้เครื่องหมายเหล่านี้ อาทิ ศิลาจารึกพ่อขุนรามคำแหง (ด้านที่ 3 และ 4), ศิลาจารึกวังชิ้น, ศิลาจารึกนครชุม, ศิลาจารึกเขาสุมณกูฏ, ศิลาจารึกวัดช้างล้อม, ศิลาจารึกวัดลำปางหลวง การใช้ฟองมันสมัยสุโขทัยมีดังนี้ ในสมัยอยุธยามีการเพิ่มการใช้สำหรับเริ่มเรื่องขึ้นมา และสมัยต้นรัตนโกสินทร์ใช้สำหรับนำหน้าข้อย่อยแต่ละข้อเพิ่มขึ้น ชื่ออื่นที่ปรากฏในเอกสารเก่านอกจากฟองมันแล้วมี ฟองมัณฑ์ ฟองมันท์ ฟองดัน ตาไก่ ตานกแก้ว
ฟองมันไม่มีปรากฏบนแป้นพิมพ์ภาษาไทย แต่มีอยู่ในรหัสอักขระ TIS 620 ที่ 0xEF (239) และรหัสยูนิโคดที่ U+0E4F
ฟองมันในภาษาอื่น
ภาษาอื่นที่ใช้ฟองมันคือภาษาเขมร (៙) มีชื่อเรียกว่า กุกฺกุฎเนตฺร (កុក្កុដនេត្រ) หรือ แภนฺกมาน่ (ភ្នែក​មាន់) ซึ่งแปลว่า ตาไก่ ใช้เมื่อขึ้นต้นบทเหมือนกับภาษาไทย ปัจจุบันใช้น้อย
ฌอร์ฌี เปาลู เลมัน
ฌอร์ฌี เปาลู เลมัน (Jorge Paulo Lemann; เกิดวันที่ 26 สิงหาคม ค.ศ. 1939) เป็นนักธุรกิจชาวบราซิลซึ่งมีสัญชาติสวิส ทำธุรกิจธนาคารเพื่อการลงทุนจนประสบความสำเร็จ มีมูลทรัพย์สินสุทธิมากถึง 24.6 พันล้านดอลลาร์สหรัฐในเดือนตุลาคม ค.ศ. 2019 ได้รับการจัดอันดับจากนิตยสาร ฟอบส์ ให้เป็นบุคคลที่ร่ำรวยที่สุดอันดับที่ 37 ของโลก
อินทรีน้อย ลูกหนองไก่ขัน
อินทรีน้อย ลูกหนองไก่ขัน หรือ อินทรีน้อย ส.ธนิกุล (16 กันยายน พ.ศ. 2501 – ) เป็นนักมวยไทยชาวไทยในอดีต ที่สร้างความฮือฮาอย่างมาก ด้วยการแต่งหน้าทาปาก และสวมชุดลิเก ก่อนทำการแข่งขัน
ประวัติ
อินทรีน้อย ลูกหนองไก่ขัน มีชื่อจริงคือ ธวัช พิมพ์ทรัพย์ เป็นบุคคลภูมิลำเนาจากอำเภอท่าม่วง จังหวัดกาญจนบุรี ในปี พ.ศ. 2518 เขามีค่าตัวที่ประมาณสองหมื่นบาท
การแข่งขันที่สร้างตำนานความยิ่งใหญ่ คือรายการคู่เอกศึกวันทรงชัย ณ วันที่ 7 มิถุนายน พ.ศ. 2520 ที่จัดขึ้นโดยทรงชัย รัตนสุบรรณ ซึ่งเขาได้พบกับกาเซ็มน้อย เกียรติ ต.สร้าง ผู้เป็นนักมวยไทยเชื้อสายมุสลิม ด้วยเงินเดิมพัน 6 แสนบาท จากรายการดังกล่าว อินทรีน้อยเป็นฝ่ายชนะคะแนน
วันที่ 11 กันยายน พ.ศ. 2521 ที่เวทีมวยราชดำเนิน เขาได้พบกับคู่ชกอย่างปูจ๋า (ศักดิ์แสงทอง) ธนากร เจ้าของฉายาจอมคาถา ซึ่งได้มาจากการนั่งบริกรรมคาถาในช่วงพักยก อย่างไรก็ตาม ในศึกดังกล่าวอินทรีน้อยก็เป็นฝ่ายชนะคะแนนไปแบบขาดลอย
ภายหลัง อินทรีน้อยได้ย้ายมาอยู่ค่าย ส.ธนิกุล โดยในปี พ.ศ. 2526 เขาเป็นคู่ชกคนสุดท้ายของเผด็จศึก พิษณุราชันย์ ซึ่งเป็นนักชกถ้วยพระราชทาน จากการแข่งขันดังกล่าว อินทรีน้อยเป็นฝ่ายชนะคะแนน และเผด็จศึกประกาศแขวนนวมหลังจากนั้น
ชีวิตส่วนตัว
อินทรีน้อย เป็นผู้ที่ชื่นชอบลิเก โดยก่อนทำศึกกับใครก็ตามจะแต่งชุดลิเก เพื่อโปรโมทรายการผ่านนิตยสารมวย และในภายหลัง เขาได้อาศัยอยู่กับครอบครัวที่อำเภอศรีราชา จังหวัดชลบุรี
กระแสตอบรับ
อินทรีน้อย เป็นนักมวยไทยที่ได้รับการกล่าวขวัญว่ามีเชิงดี รวมถึงจากการแต่งกายชุดลิเกของเขา ส่งผลให้บุคคลทั่วไปที่ไม่เคยดูมวยไทย เกิดความต้องการที่จะชมการแข่ง